# אוניברסיטת תל אביב

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אוניברסיטת תל אביב
סמל האוניברסיטה
תאריך ההקמה: | 1956
סוג: | אוניברסיטה ציבורית
נשיא האוניברסיטה: | פרופ' איתמר רבינוביץ
רקטור: | פרופ' דני לויתן
סטודנטים: | 29,000
סטודנטים לתואר ראשון: | 26,000
סטודנטים לתארים מתקדמים: | 3,000
מיקום: | תל אביב
קמפוס: | רמת אביב
אתר אינטרנט: | www.tau.ac.il

אוניברסיטת תל אביב

אוניברסיטת תל אביב היא האוניברסיטה הגדולה בישראל. בשנת הלימודים תשס"ה למדו בה 29,000 תלמידים.

האוניברסיטה הוקמה בשנת 1956 על חורבות כפר ערבי בשם שייח' מוניס (ואף השתמשה בחלק מהמבנים הנטושים), ובהדרגה שולבו בה מכונים על תיכוניים אחדים שפעלו בתל אביב החל משנת 1953 ואילך. קמפוס האוניברסיטה נמצא ברמת אביב (בצפון תל אביב), ומאז הקמתה הוא נמצא בתהליך של התרחבות מתמדת.

## [עריכה] היסטוריה

לאוניברסיטת תל אביב קדמו המכון הביולוגי הפדגוגי (נוסד 1931) ובית הספר הגבוה למשפט וכלכלה (נוסד 1935) שהיוו את המוסדות הראשונים להשכלה גבוהה בתל אביב. בית הספר הגבוה למשפט וכלכלה הוקם על ידי פלטיאל דיקשטיין, שמואל אייזנטט, מקס לזרסון ובנימין זיו. מוסד זה התנהל כמוסד אוניברסיטאי וכלל פקולטות משפטים, כלכלה, מדע המדינה, מנהל עסקים וראיית חשבון.

ב-1955 נחנכה אבן הפינה לבניין טרובוביץ ("הבית האדום") ששימש כמשכן קבע לבית הספר והיווה למעשה את ראשית הקמפוס של אוניברסיטת ת"א ברמת אביב, על חורבות שייח' מוניס שננטשה במלחמת העצמאות. בשנות ה-50 החלו יוזמות, ביניהן של חיים לבנון, ראש עיריית תל אביב-יפו דאז, לאחד את המכונים השונים לאוניברסיטה. רק ב-1956 צלחו המאמצים לאחד בין המכונים ובתי הספר השונים, וב-6 ביוני 1956 הוכרזה הקמת "אוניברסיטת תל אביב". פרופסור ישראל אפרת מונה לרקטור הראשון של האוניברסיטה.

בשנת 1960 זכתה האוניברסיטה להכרה ראשונה מצד המועצה להשכלה גבוהה ובהמשך יותר ויותר חוגים שלה הוכרו אקדמית. בשנת 1963 התגייס דוקטור ג'ורג' וייס לעזרת האוניברסיטה ותרם רבות להתבססותה. הוא כיהן כנשיאה הראשון עד שנת 1972, אז הוחלף בידי הפיזיקאי הישראלי יובל נאמן.

בשנת 1964 נחנך הקמפוס האוניברסיטאי ברמת אביב. ב-1969 זכתה אוניברסיטת תל אביב להכרה מלאה של המועצה להשכלה גבוהה והוכרה כתאגיד לפי החוק להשכלה גבוהה.

אוניברסיטת תל אביב היא אחת מהגדולות בישראל, בעיקר הודות למיקומה בלב תל אביב ואזור גוש דן. עם סגל האוניברסיטה נמנים עשרות חוקרים בעלי שם עולמי (חלקם חתני פרס ישראל ופרסים בינלאומיים יוקרתיים אחרים), והמאמרים שמפורסמים על ידי אנשי הסגל שלה זוכים לציטוטים רבים.

בית הכנסת והמרכז למורשת היהדות ע"ש צימבליסטה, בתכנון האדריכל מריו בוטה | פסלו של יגאל תומרקין, "התרחשויות" משנת 1972, ברחבת הדשא המרכזית של האוניברסיטה. ברקע: בניין הפקולטה לניהול בתכנון האדריכלים בנימין אידלסון, יעקב הרץ וגרשון צפור | גן הדקלים ע"ש סימון מלאך, הנטוע לפני בנייני הפקולטה למדעים מדויקים | בניין טרובוביץ של הפקולטה למשפטים

## [עריכה] פקולטות ובתי ספר

בניין הספרייה המרכזית על-שם סוראסקי בתכנון האדריכלים שולמית ומיכאל נדלר ושרגא ביקסון
בניין בית הספר לרפואה

באוניברסיטה פועלות הפקולטות הבאות:

- מדעים מדויקים
- הנדסה
- מדעי החיים
- רפואה
- מדעי החברה
- ניהול
- מדעי הרוח
- משפטים
- אמנויות

בנוסף פועלים באוניברסיטה ארבעה בתי ספר:

- בית הספר לעבודה סוציאלית
- בית הספר לחינוך
- בית הספר ללימודי הסביבה
- בית הספר לרפואת שיניים.

בשטח האוניברסיטת פועלים גם גלרייה לאמנות ומוזיאון בית התפוצות.

בנוסף לקמפוס ברמת אביב מפעילה האוניברסיטה מצפה כוכבים במצפה רמון, ואל הפקולטה לרפואה שלה מסונפים בתי חולים אוניברסיטאיים אחדים כגון בתי החולים שיבא, המרכז הרפואי תל אביב (איכילוב) ושניידר. בשנים האחרונות נמצאת האוניברסיטה בגירעון חמור, דבר המעורר מחלוקות רבות באוניברסיטה ואף הוביל לסגירה וצימצום של מחלקות רבות כולל בית הספר לרפואת שיניים, שלא קיבל תלמידים חדשים כבר שנתיים.

## [עריכה] בוגרים בולטים

- שרים בישראל בהווה ובעבר: מרדכי בן-פורת, יוסי ביילין, רן כהן, משה שחל, ישראל קיסר, אילן שלגי, רוני מילוא, אליעזר זנדברג, שלמה בן עמי, יצחק מרדכי, אופיר פינס, אבי דיכטר, אביגדור קהלני, סילבן שלום, חיים רמון.
- בוגרים בולטים אחרים: אילן רמון, ורדה רזיאל-ז'קונט, חנוך לוין, נתן יונתן, יעקב פרי, דן חלוץ.

## [עריכה] ראו גם

- אגודת הסטודנטים של אוניברסיטת תל אביב

## [עריכה] קישורים חיצוניים

מיזמי קרן ויקימדיה |  |
תמונות ומדיה בוויקישיתוף: אוניברסיטת תל אביב

- האתר הרשמי של האוניברסיטה
- תולדות האוניברסיטה (מתוך אתר האוניברסיטה)

## [עריכה] לקריאה נוספת

זכרונותיו של צבי יעבץ, ממיסדי האוניברסיטה, משנותיה הראשונות של אוניברסיטת תל אביב פרק מספרו אז ועתה - היסטוריה ורוח הזמן : מחקרים, מסות הרצאות, הוצאת דביר, 2002. מאתר החוג להיסטוריה של אוניברסיטת תל אביב

אוניברסיטאות בישראל

הטכניון - מכון טכנולוגי לישראל - האוניברסיטה העברית בירושלים - מכון ויצמן למדע - אוניברסיטת בר אילן אוניברסיטת תל אביב - אוניברסיטת חיפה - אוניברסיטת בן גוריון בנגב - האוניברסיטה הפתוחה |

מקור: http://he.wikipedia.org../../../%D7%90/%D7%95/%D7%A0/%D7%90%D7%95%D7%A0%D7%99%D7%91%D7%A8%D7%A1%D7%99%D7%98%D7%AA_%D7%AA%D7%9C_%D7%90%D7%91%D7%99%D7%91.html

קטגוריות: תל אביב | אוניברסיטת תל אביב

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- Deutsch
- English
- Español
- Français
- Português
- Русский